**Ministru kabineta noteikumu projekta “Grozījumi Ministru kabineta 2017. gada 6. jūnija noteikumos Nr. 313 “Traktortehnikas un tās piekabes reģistrācijas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir atvieglot traktortehnikas un tās piekabes reģistrāciju, kā arī veicināt brīvprātīgu maināmo velkamo iekārtu un maināmo tehnoloģisko agregātu reģistrāciju: 1. samazināt Valsts tehniskās uzraudzības aģentūrā (turpmāk – aģentūra) iesniedzamo dokumentu skaitu un nodrošināt piekļuvi valsts informācijas sistēmai “Traktortehnikas un tās vadītāju valsts informatīvā sistēma” (turpmāk – informatīvā sistēma) gadījumos, kad finanšu pakalpojumu sniedzēji izdarīs atzīmi par traktortehnikas vai tās piekabes nodošanu īpašumā ieguvējam;
2. vienkāršot un padarītu efektīvāku procesu, kādā traktortehnika vai tās piekabe tiek izslēgta no informatīvās sistēmas;
3. nodrošināt brīvprātīgu traktortehnikai piekabināmo maināmo velkamo iekārtu (miglotāja, rulonu preses utt.) un traktortehnikai uzkarināmo maināmo tehnoloģisko agregātu (arkla, kultivatora utt.) (turpmāk arī – iekārtas un agregāti) reģistrāciju un noņemšanu no uzskaites aģentūras informatīvajā sistēmā.

Noteikumu projektam jāstājas spēkā 2021. gada 1. jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir sagatavots, pamatojoties uz:1) Ceļu satiksmes likuma 10. panta 1.4 daļu, 10.3 panta ceturto daļu un 21. panta trešo daļu.2) likumprojektu “Grozījumi Ceļu satiksmes likumā” (Nr. 792/Lp13), kas 2021. gada 11. februārī tika izskatīts Saeimā otrajā lasījumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Aģentūra pašlaik nenodrošina iespēju atsavinātājiem, arī tiem atsavinātājiem, kas sniedz finanšu pakalpojumus, informatīvajā sistēmā izdarīt atzīmi par traktortehnikas vai tās piekabes nodošanu īpašumā ieguvējam. Tāpat nav iespējams traktortehnikas vai tās piekabes īpašniekam pilnvarot citu personu veikt reģistrācijas darbības, izdarot tikai atzīmi informatīvajā sistēmā.Turklāt nav iespējams, izdarot tikai atzīmi informatīvajā sistēmā, noņemt traktortehniku vai tās piekabi no uzskaites atsavināšanai Latvijā.Tādējādi saskaņā ar spēkā esošo tiesisko regulējumu atsavinātājam un ieguvējam, lai reģistrētu traktortehnikas vai tās piekabes īpašnieka maiņu, ir abiem klātienē jāierodas aģentūras birojā vai jāsagatavo īpašuma tiesības apliecinošs dokuments, kas ieguvējam ir jāiesniedz aģentūrā. Tāpat traktortehnikas vai tās piekabes īpašniekam ir jāizsniedz rakstveida pilnvarojums, lai traktortehnikas vai tās piekabes īpašnieka vārdā aģentūrā varētu veikt reģistrācijas darbības. Savukārt, lai traktortehniku vai tās piekabi noņemtu no uzskaites atsavināšanai Latvijā, atsavinātājam ir jāierodas klātienē aģentūras birojā un jāiesniedz traktortehnikas vai tās piekabes reģistrācijas apliecība, kurā aģentūras inspektors izdara ierakstu, ka traktortehnika vai tās piekabe ir noņemta no uzskaites atsavināšanai.Minētās darbības personām rada administratīvo slogu.Lai vismaz daļai personu, proti, personām, kas sniedz finanšu pakalpojumus, un personām, kas saņem finanšu pakalpojumus, tiktu samazināts administratīvais slogs, Zemkopības ministrijai īstenojot ERAF projekta aktivitāti “Valsts tehniskās uzraudzības aģentūras informācijas sistēmas papildinājumu izstrāde un integrācija ar zemkopības nozares koplietošanas risinājumiem”, ir izveidots aģentūras klientu portāls un saskarne ar informatīvo sistēmu.Tādējādi turpmāk persona, kas sniedz finanšu pakalpojumus, informatīvajā sistēmā varēs izdarīt atzīmi, lai nodotu traktortehniku vai tās piekabi īpašumā ieguvējam, lai pilnvarotu citu personu veikt reģistrācijas darbības vai lai noņemtu traktortehniku vai tās piekabi no uzskaites atsavināšanai Latvijā.Lai personas, kas sniedz finanšu pakalpojumus, varētu izdarīt atzīmes informatīvajā sistēmā, ir nepieciešams izdarīt grozījumus Ministru kabineta 2017. gada 6. jūnija noteikumos Nr. 313 “Traktortehnikas un tās piekabes reģistrācijas noteikumi” (turpmāk – noteikumi Nr. 313).2. Gadījumos, kad tiek secināts, ka informatīvajā sistēmā reģistrētā traktortehnika vai tās piekabe faktiski nav reģistrācijas dokumentos norādītā traktortehnika vai tās piekabe, vai arī aģentūra ir ieguvusi informāciju, ka informatīvajā sistēmā reģistrētā traktortehnika vai tās piekabe ir reģistrēta ārvalstīs vai citā Latvijas transportlīdzekļu reģistrā, lai izslēgtu traktortehniku vai tās piekabi no informatīvās sistēmas, ir jāpiemēro Administratīvajā procesa likumā noteiktais vispārējais tiesiskais regulējums prettiesiska labvēlīga administratīvā akta atcelšanai.Spēkā esošajos noteikumos Nr. 313 vispār nav ietverts tiesiskais regulējums traktortehnikas vai tās piekabes izslēgšanai no informatīvās sistēmas.Tādējādi, lai vienkāršotu un padarītu efektīvāku procesu, kādā traktortehnika vai tās piekabe tiek izslēgta no informatīvās sistēmas, noteikumu projektā ir ietverts regulējums, kas paredz, kuros gadījumos traktortehniku vai tās piekabi var izslēgt no informatīvās sistēmas.3. Noteikumu projekts saskaņā ar likumprojekta “Grozījumi Ceļu satiksmes likumā” 4. pantā izteiktā Ceļu satiksmes likuma 10.3 pantā ietverto deleģējumu, paredz papildināt noteikumus Nr. 313 ar regulējumu, kas nosaka brīvprātīgu traktortehnikai piekabināmo maināmo velkamo iekārtu (miglotāja, rulonu preses utt.) un traktortehnikai uzkarināmo maināmo tehnoloģisko agregātu (arkla, kultivatora utt.) reģistrāciju informatīvajā sistēmā. Maināmā velkamā iekārta ir transportlīdzeklis, kurš konstruēts, lai to vilktu traktortehnika (sienu preses, miglotāji), savukārt tehnoloģiskais agregāts ir maināmā mašīniekārta, ko traktortehnika transportē, pilnībā paceļot no zemes virsmas (arkls, sējmašīna). Tādējādi tiks sakārtota informatīvajā sistēmā pieejamā informācija, nošķirot iekārtu un agregātu reģistrāciju no traktortehnikas piekabju reģistrācijas.Īpašnieks var izvēlēties brīvprātīgo iekārtu un agregātu reģistrāciju, jo tā nodrošinās:1. faktiskā īpašnieka reģistrēšanu, ja tam ir attiecīgs īpašumtiesības apliecinošs dokuments un aģentūrā ir salīdzināti tehniskie dati. Šis faktors ir būtisks saistībā ar mantojuma tiesību kārtošanu, kreditēšanu un iekārtu vai agregātu atgūšanu zādzību gadījumā;
2. iekārtu un agregātu izsludināšanu meklēšanā, jo lauksaimniekiem ik gadu tiek nozagtas iekārtas un agregāti. To īpašniekiem ir svarīgi, lai pēc zādzības informatīvajā sistēmā esošā informācija nonāktu Valsts policijas rīcībā, tā sekmējot to atrašanu un atdošanu īpašniekam. Katrai iekārtai un agregātam, to reģistrējot, tiks piešķirts unikāls identifikācijas numurs, ja to jau nebūs piešķīris ražotājs;
3. līzinga gadījumā – kredītiestāžu prasību ievērošanu par attiecīgo iekārtu (piemēram, ruļļu presi) vai agregātu (piemēram, arklu) reģistrāciju informatīvajā sistēmā, lai regulētu īpašumtiesību un lietošanas tiesību iegūšanu. Turklāt būtu iespēja iekārtas un agregātus piedāvāt kā ķīlu.

Tā kā iekārtu vai agregātu vērtība var būt mērojama no dažiem simtiem līdz vairākiem desmitiem tūkstošu *euro* vērtībā, noteikumu projekts paredz, ka to īpašniekiem pirms reģistrēšanas būs jāpierāda to īpašumtiesības un jāveic tehnisko datu salīdzināšana.Situācijās, kad saimniecības īpašumā esošām iekārtām vai agregātiem īpašumtiesību apliecinošie dokumenti nav saglabājušies, noteikumu projekts paredz, ka iekārtas vai agregāta īpašniekam, lai tos reģistrētu, būs jāiesniedz deklarācija, ar ko apliecina iekārtu un agregātu piederību. Šādu kārtību paredzēts piemērot tām iekārtām un agregātiem, kas ir ražoti līdz 2021. gada 1. jūlijam, jo pašlaik neviens normatīvais akts neuzliek par pienākumu nodrošināt vai saglabāt iekārtu vai agregātu īpašumtiesību dokumentus.Noteikumu projekts paredz, ka iekārtas vai agregāta īpašniekam, lai tos reģistrētu, aģentūrā ir jāiesniedz īpašumtiesības apliecinošie dokumenti. Var būt arī situācijas, kad īpašumtiesības apliecinošie dokumenti nav saglabājušies un, lai varētu reģistrētu iekārtas vai agregātus, īpašniekam būtu jāiesniedz deklarācija, ar ko apliecina iekārtu un agregātu piederību. Līdzīga kārtība ir noteikta arī normatīvajā aktā par traktortehnikas un tās piekabes pārbūvi un normatīvajā aktā par individuālo lauksaimniecības un mežsaimniecības transportlīdzekļu atbilstības novērtēšanu. Šāda kārtība būtu piemērojama tām iekārtām un agregātiem, kas ir ražoti un nonākuši īpašumā pirms šī noteikumu projekta spēkā stāšanās, jo pašlaik neviens normatīvais akts neuzliek par pienākumu nodrošināt vai saglabāt iekārtu vai agregātu īpašumtiesību dokumentus.Noteikumu projekts paredz atvieglotu iekārtu un agregātu reģistrācijas kārtību, tas ir, nebūs reģistrācijas apliecības, bet tās vietā būs izdruka no informatīvās sistēmas un reģistrācijas numura zīmes. Noteikumu projekts paredz arī kārtību, kādā iekārtai un agregātam piešķir un iestrādā identifikācijas numuru, ja to nebūs izdarījis izgatavotājs.Brīvprātīgo iekārtu un agregātu reģistrācijas pakalpojumu cena tiks noteikta saskaņā ar Ministru kabineta 2018. gada 17. aprīļa noteikumu Nr. 225 “Valsts tehniskās uzraudzības aģentūras maksas pakalpojumu cenrādis” pielikuma:* 1. punktu “Traktortehnikas vai tās piekabes vienas vienības īpašuma tiesību nostiprināšana (pirmreizēja reģistrācija valsts informācijas sistēmā)” – 9,82 *euro*.

Par papildpakalpojumiem, ja tas būs nepieciešams, atbilstoši* 6. punktam “Traktortehnikas vai tās piekabes tehnisko datu salīdzināšana” – 8,69 *euro*;
* 34. punktu “Identifikācijas numura iekalšana traktortehnikai, tās piekabei, iekārtai” – 14,00 *euro*;
* 55. punktu “Izziņa no valsts informācijas sistēmas par traktortehniku vai tās piekabi (papīra formā)” – 10,10 *euro*;
* 93. punktu “Transporta nodrošinājums valsts funkciju veikšanai” – 0,67 *euro*/km.

Tā kā aģentūras informācijas sistēmas papildinājumi vēl nav pieejami lietošanai finanšu pakalpojumu sniedzējiem, paredzēts, ka grozījumi par atzīmes izdarīšanu informatīvajā sistēmā, lai nodotu traktortehniku vai tās piekabi īpašumā ieguvējam, noteikumos Nr. 313 stāsies spēkā 2021. gada 1. jūlijā.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts tehniskās uzraudzības aģentūra |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attieksies uz atsavinātājiem, arī tiem atsavinātājiem, kas sniedz finanšu pakalpojumus un kas informatīvā sistēmā izdarīs atzīmi par traktortehnikas vai tās piekabes nodošanu īpašumā ieguvējam, kā arī uz pilnvarotajām personām, kas traktortehnikas vai tās piekabes īpašnieku vārdā veiks reģistrācijas darbības, izdarot atzīmi informatīvajā sistēmā.Tāpat arī noteikumu projekts attieksies uz tām personām, kas brīvprātīgi vēlēsies informatīvajā sistēmā reģistrēt savu iekārtu vai agregātu.  |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazināsies personām, kas sniedz finanšu pakalpojumus, un personām, kas saņem minētos pakalpojumus, kā arī to traktortehnikas vai tās piekabes īpašniekiem, kas būs pilnvarojušas personas veikt reģistrācijas darbības. |
| 3. | Administratīvo izmaksu monetārs novērtējums | Pēc CSP 2019. gada datiem, vidējā darba samaksa stundā:* lauksaimniecībā (Cl) strādājošajiem bija 8,98 *euro;*
* finanšu pakalpojuma (Cf) sektorā strādājošajiem bija 14,07 *euro;*
* aģentūrā (Ca) strādājošajiem ir 6,90 e*uro*.

Administratīvā sloga samazinājums:noteikumu projekta 1.4. apakšpunktā izteiktais noteikumu Nr. 313 27.2 punkts. Personai, kas sniedz finanšu pakalpojumus un kas, pamatojoties uz sadarbības līgumu ar aģentūru par atzīmju izdarīšanu informatīvajā sistēmā, ir sniegusi informāciju par veicamajām reģistrācijas darbībām, nevajadzēs iesniegt rakstveida pilnvarojumu. Šis ir būtisks administratīvā sloga samazinājums klientiem, kas sniedz finanšu pakalpojumus. Tāpat samazināsies administratīvais slogs aģentūrā strādājošajiem, jo, tā kā pilnvarojums nebūs jāiesniedz, lietvedības darbiniekiem tas nebūs jāievieto koplietošanas vietnē un inspektoriem katras reģistrācijas reizē nebūs jāizdrukā un jāpievieno lietai vai arī klientam jāizsniedz rakstiska kopija.Cf = (14,07 x 1) x (2160 x 1) = 30 391 *euro*Ca = (6,90 x 0,25) x (2160 x 1) = 3726 *euro;*noteikumu projekta 1.5. apakšpunktā izteiktais noteikumu Nr. 313 29. punkts. Personām, kas sniedz finanšu pakalpojumus un kas, pamatojoties uz sadarbības līgumu ar aģentūru par atzīmju izdarīšanu informatīvajā sistēmā, ir sniegušas informāciju par veicamajām reģistrācijas darbībām, nevajadzēs iesniegt aktu par tehnikas nodošanu ieguvēja īpašumā, lai mainītu īpašnieku. Tas notiks reizē ar atzīmes izdarīšanu sistēmā. Administratīvais slogs tiek samazināts uz dokumentu apriti, jo klientam nav fiziski jādodas uz banku un jāsaņem īpašumtiesību apliecinošs dokuments, kas jāiesniedz aģentūrā.Cl = (8,98 x 2) x (1080 x 1) = 19 397 *euro*Ca = (6,90 x 0,25) x (1080 x 1) = 1863 *euro;*1. noteikumu projekta 1.6. apakšpunktā izteiktais noteikumu Nr. 313 36. punkts. Reģistrācijas apliecībā norādītais īpašnieks aģentūrā iesniedz iesniegumu un reģistrācijas apliecību ar atzīmi par noņemšanu no uzskaites. Jebkuram traktortehnikas vai tās piekabes īpašniekam, kas vēlas noņemt traktortehniku vai tās piekabi no uzskaites, nebūs jādodas uz aģentūras biroju – to varēs izdarīt elektroniski. Tādējādi administratīvais slogs tiks samazināts klientiem un aģentūrai, jo samazināsies klātienes apmeklējumi birojos un dokumentu aprite aģentūras lietvedībā;
2. noteikumu projekta 1.7., 1.8. un 1.9. apakšpunktā papildinātais noteikumu Nr. 313 41.2. un 42.2. apakšpunkts, kā arī noteikumu Nr. 313 62.1 un 62.2 punkts. Lai traktortehniku vai tās piekabi noņemtu no uzskaites atsavināšanai Latvijā, atsavinātājam ir nepieciešams ierasties klātienē aģentūras birojā un iesniegt traktortehnikas vai tās piekabes reģistrācijas apliecību. Nevienam traktortehnikas un tās piekabes īpašniekam, ne arī aģentūras darbiniekiem nav jāliek atzīme reģistrācijas apliecībā. Līdz ar to administratīvais slogs tiks samazināts klientiem un aģentūrai, jo samazināsies klātienes apmeklējumi birojos un dokumentu aprite aģentūras lietvedībā, jo pietiks ar atzīmes izdarīšanu informatīvajā sistēmā.

Cl = (8,98 x 1) x (3600 x 1) = 32 328 *euro*Ca = (6,90 x 0,25) x (3600 x 1) = 6210 *euro.*Aģentūrai izveidojot klientu portālu un saskarni ar informatīvo sistēmu, sabiedrībai kopējais administratīvais slogs varētu samazināties par 93 915 *euro*, tajā skaitā traktortehnikas un tās piekabes īpašniekiem par 51 725 *euro*, finanšu pakalpojuma sniedzējiem par 30 391 *euro* un aģentūrai par 11 799 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība |
| 2. | Sabiedrības līdzdalība projekta izstrādē | Informācija par noteikumu projektu no 2020. gada 4. līdz 19. februārim bija ievietota Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā “Sabiedrības līdzdalība” un Ministru kabineta tīmekļvietnes sadaļā “Sabiedrības līdzdalība” <https://www.mk.gov.lv/lv/ministru-kabineta-diskusiju-dokumenti> Noteikumu projekts no 2020. gada 8. līdz 19. februārim elektroniski tika nosūtīts saskaņošanai Lauksaimniecības tehnikas ražotāju un tirgotāju asociācijai, Zemnieku saeimai un Lauksaimnieku organizāciju sadarbības padomei, Latvijas Neatkarīgo mežizstrādātāju asociācijai, Latvijas Lauksaimniecības kooperatīvu asociācijai, Sertifikācijas un testēšanas centram un Latvijas Lauku konsultāciju un izglītības centram. |
| 3. | Sabiedrības līdzdalības rezultāti | Par Ministru kabineta tīmekļvietnē [www.mk.gov.lv](http://www.mk.gov.lv) un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. Lauksaimniecības tehnikas ražotāju un tirgotāju asociācija sniedza viedokli, ka nepiekrīt brīvprātīgai iekārtu un agregātu reģistrācijai, jo līzinga gadījumā kredītiestādes prasīs reģistrēt visas iekārtas un agregātus. Kredītu kompānijas ir norādījušas, ka iekārtu un agregātu reģistrācija informatīvajās sistēma ir nepieciešama, lai to īpašnieki, īpaši fiziskās personas, varētu tos ieķīlāt, kā arī lai izvairītos no situācijas, kad iekārta vai agregāts tiek ieķīlātas vairākās kredītu vai finanšu kompānijās vienlaikus. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Valsts tehniskās uzraudzības aģentūra |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| Cita informācija | Nav.  |

Zemkopības ministrs K. Gerhards

Bumbuls 67027184

adris.bumbuls@zm.gov.lv